|  |  |
| --- | --- |
| Rutine nummer | 19 |
| Antall vedlegg | 0 |
| Sider | 2 |
| Godkjent av | Styret i NQF |
| Erstatter rutine nummer/dato | Nr, 2 april 1995 Endret 01.12.97 Endret 17.03.11 |
| Gjelder fra | 07.11.2011 10.03.15 |

Navn: Valgkomité

1 Valgkomiteens sammensetning

Valgkomiteen velges på årsmøtet. Valgkomiteen består av 3 medlemmer og hvert medlem velges for 2 år av gangen. Leder bør være den med lengst ansiennitet i komiteen

2 Ansvar

2.1 Valgkomiteens ansvar

Valgkomiteen har ansvar for å forespørre og foreslå egnede kandidater til verv i styret. Valgkomiteen tar muntlig kontakt med kandidater og informerer om styrets oppgaver og plikter. Varamedlemmer oppfattes som kommende styremedlemmer.

Ved forespørsel av nye kandidater til verv i NQF, bør valgkomiteen etterstrebe god geografisk spredning for sammensettingen av styre og varamedlemmer. Valgkomiteen skal orientere forespurte kandidater om hvilke plikter og arbeidsmengde de ulike arbeidsoppgaver innebærer. Valgkomiteen sender ut brevet “Informasjon til forespurte kandidater til styreverv i NQF” om hvilke plikter og arbeidsmengde, verv i NQF innebærer. Medlemmer av valgkomiteen, kan ikke nomineres til styreverv.

Valgkomiteen arbeider selvstendig, men kan diskutere eventuelle løsninger og forslag med det sittende styre. Valgkomiteen er enerådende i sine avgjørelser.

Forslag med presentasjon av kandidatene (navn, adresse, mobil, e-post adresse) bør fremlegges skriftlig til styret på e-post styret@nqf.no senest 15. januar.  
Tidspunktet kan bare forskyves etter avtale med styret, (men forslagene bør komme inn slik at de kan sendes ut med årsmøtepapirer.)

2.2 Styrets ansvar

Styret skal informere valgkomiteen om hvor mange som er på valg, og hvem som eventuelt ønsker å ta gjenvalg senest 1. desember.  
Valgkomiteens forslag skal sendes ut med årsmøtepapirene.

2.3 Årsmøtet

En representant fra valgkomiteen møter på årsmøtet og bør lede valget.  
Dersom ingen fra valgkomiteen kan stille på årsmøtet, skal NQFs leder lede valget.

~~NQF vil dekke reise, en overnatting, middag fredag og lunsj lørdag for ett medlem av valgkomiteen~~

2.4 Dokumentasjon av arbeidet

Arbeidet som utføres av valgkomiteen skal dokumenteres. Ansvarlig for dette er komiteens leder, men dokumentasjonen utføres av alle som medvirker til valgkomiteens arbeid etter at årets valgkomitéarbeid er ferdig. Rapporten skal inneholde gangen i arbeidet og underskrives av komiteens leder og oversendes styret sammen med forslaget til årsmøtet